عەلی بەرەکە

عەلی عەبدولڕەحمان بەرەکە بەرپرسێکی باڵای بزووتنەوەی حەماسە لە بەیروت. سەرۆکی بەشی پەیوەندییەکانی دەرەوەی حەماسە. پێشتر نوێنەری بزووتنەوەی حەماس بووە لە لوبنان لە ساڵی ٢٠١١ تا ٢٠١٩.

بەگوێرەی ڕۆژنامەی فەلەستین کرۆنیکڵ، بەرەکە لە ساڵی ٢٠١٦ لەگەڵ شاندێکی ئێرانی لە باڵیۆزخانەی ئێران لە بەیروت کۆبووەوە و پەیوەندییەکانی نێوان حەماس و ئێران تاوتوێ کرد.

دوای ئۆپراسیۆنی لافاوەکەی ئەقسا لە ٧ی تشرینی یەکەمی ٢٠٢٣، بەرەکە ڕای گەیاند کە بزووتنەوەکە دوو ساڵە پلانی ئۆپەراسیۆنەکەیان داڕشتووە. ناوبراو بە ئاژانسی ڕۆیتەرزی ڕاگەیاندووە، حەماس لە مێژە پشتی بە پارە و مەشق و ڕاھێنان لە ئێران و باقی میحوەرەکەی بەرخۆدان بەستووە لەکاتێکدا حەماس تواناکانی خۆی لە غەززە بنیات دەنێت.

ناوبراو لە بەیاننامەیەکدا بۆ کەناڵی جەزیرە ڕای گەیاندووە، دوای ھێرشەکە، محەممەد زەیف، سەرۆکی سەربازی بزووتنەوەی حەماس داوای پشتیوانی لە لوبنان، ئێران، عێراق، سووریا و یەمەن کرد. ئاشکراشی کرد کە لە ساڵی ٢٠٢١ەوە ژوورێکی ھاوبەشی ئۆپەراسیۆنی فەلەستینی لە نێوان لایەنە جیاوازەکاندا ھەیە.Dihasha, Najiya (12 أکتوبر 2023). "قیادی فی حماس للجزیرة نت: المقاومة من جنوب لبنان لمنع الاستفراد بغزة". قناة الجزیرة. مؤرشف من الأصل فی 2024-02-21. اطلع علییە بتاریخ 2023-12-06.

 سەرچاوەکان 

پۆل:زیندووان
پۆل:ئەندامانی حەماس